U Craiova 1948 a retrogradat direct din SuperLigă, după meciul pierdut cu scorul de 3-1 în fața celor de la FC Hermannstadt, iar conducătorii oltenilor au început deja „curățenia” la echipă.
Achim, Bahassa, Van Durmen, Compagnucci, Lacroix și Mascarenhas, puși pe liber de U Craiova 1948
La doar o zi după eșecul care a trimis U Craiova 1948 în liga secundă, oltenii s-au despărțit de o parte din jucătorii din lot.
Deși patronul Adrian Mititelu anunța că va lua o decizie în privința viitorului echipei în zilele viitoare, „curățenia” de vară a început deja.
Oltenii au anunțat pe rețelele de socializare plecarea lui Vlad Achim, Yassine Bahassa și Benjamin Van Durmen, fotbaliști aflați la final de contract.
Pe lângă aceștia, clubul a ajuns la o înțelegere cu Gabriel Compagnucci, Leo Lacroix și Matheus Mascarenhas pentru rezilierea amiabilă a angajamentului.
Și la nivelul staff-ului au existat despărțiri, antrenorul secund Florin Drăgan și antrenorul de portari Gabriele Aldegani părăsind și ei echipa.
SuperLiga, clasament play-out după ultima etapă
1. UTA Arad - 37 puncte
2. Oțelul Galați - 36
3. FC Hermannstadt - 34
4. Universitatea Cluj - 33
5. Petrolul Ploiești - 29
6. Poli Iași - 27
7. Dinamo București - 25 / baraj cu Csikszereda
8. FC Botoșani - 25 / baraj cu CS Mioveni
9. FC Voluntari - 24 / retrogradată direct
10. U Craiova 1948 - 22 / retrogradată direct.